ጠቅላይ ሚኒስትር ዐብይ አሕመድ ከጀሞ 2 እስከ ጀነራል ዊንጌት የሚገነባው የፈጣን አውቶብስ መንገድ አስጀመሩ።
መንገዱ በአጠቃላይ 20 ኪሎ ሜትር ርዝመት ያለውና ወደ ሁለት አቅጣጫ የሚዘረጋ ነው።የፈጣን አውቶብስ መንገዱ አዲስ ከተማ፣ ልደታ፣ ቂርቆስና ኮልፌ ላይ የአውቶብስ መቆሚያዎች ይኖሩታል።በቀጣይም ከ20 በላይ የአውቶብስ የፍጥነት መንገድ ፕሮጀክቶች መታቀዳቸውን የአዲስ አበባ ከተማ ምክትል ከንቲባ ታከለ ኡማ (ኢንጂነር) ይፋ አድርገዋል። የከተማ አስተዳደሩ የትራንስፖርት ችግሩን ለመፍታት የብዙኃን ትራንስፖርት ማዘመንና ማሳደግ ላይ እንደሚያተኩርም ተናግረዋል።የመንገዱን ግንባታ ጠቅላይ ሚኒስትር ዐብይ አህመድ (ዶክተር) እና ኢንጂነር ታከለ ኡማ አስጀምረውታል።የአውቶብስ የፍጥነት መንገድ ፕሮጀክቱን የፈረንሳይ ኩባንያ እንደሚያከናውንም የከንቲባ ጽህፈት ቤቱ አስታውቋል።